WHO प्रमुख ने भारत को दी बधाई, 100 करोड़ डोज का लक्ष्य पूरा
इस उपलब्धि के हासिल होने पर प्रधानमंत्री नरेंद्र मोदी राम मनोहर लोहिया अस्पताल पहुंचे जहां उन्होंने फ्रंट लाइन वर्कर से मुलाकात की। प्रधानमंत्री ने उन डॉक्टरों से भी मुलाकात की जिन्होंने कोरोना वैक्सीन की पहली डोज ली थी।
नई दिल्ली: भारत ने कोरोना वैक्सीनेशन के मामले में एक नया इतिहास रच दिया है। कोरोना के खिलाफ जंग में वैक्सीनेशन के अभियान में बड़ी सफलता हासिल करते हुए 100 करोड़ डोज के लक्ष्य को पूरा कर लिया है। वहीं इस उपलब्धि को लेकर जश्न की शुरुआत भी हो गई है। इस उपलब्धि के हासिल होने पर प्रधानमंत्री नरेंद्र मोदी राम मनोहर लोहिया अस्पताल पहुंचे जहां उन्होंने फ्रंट लाइन वर्कर से मुलाकात की। प्रधानमंत्री ने उन डॉक्टरों से भी मुलाकात की जिन्होंने कोरोना वैक्सीन की पहली डोज ली थी। वहीं इस उपलब्धि को हासिल करने बाद सबसे बड़े खादी तिरंगे को  लाल किले में फहराया जायेगा। अधिकारिक सूत्रों का कहना है कि इस तिरंगे की लंबाई 225 फुट और चौड़ाई 150 फुट है और इसका वजन लगभग 1,400 किलोग्राम है। उन्होंने कहा कि यही तिरंगा दो अक्टूबर को गांधी जयंती पर लेह में फहराया गया था। 